open-index/open-wikipedia-markdown huggingface dataset:
Tulipääbulbuli

**Tulipääbulbuli** (*Pycnonotus zeylanicus*) on bulbulien heimoon kuuluva varpuslintu.

## Levinneisyys
Tulipääbulbulia tavataan Bruneissa, Indonesiassa, Malesiassa, Myanmarissa ja Singaporessa. Laji oli vielä yleinen 1980-luvulla, mutta sen uskotaan sen jälkeen hävinneen Thaimaasta, Jaavalta ja ehkä Sumatraltakin. Laji on vähenemeässä nopeasti häkkilintupyynnin ja elinympäristöjen tuhoutumisen vuoksi, ja koko kannan kooksi on arvioitu alle 2&nbsp;500 yksilöä. Kansainvälinen luonnonsuojeluliitto luokittelee sen siksi äärimmäisen uhanalaiseksi.

## Elinympäristö
Tulipääbulbuli elää jokien, purojen, marskimaiden ja muiden kosteiden alueiden lähellä, yleensä alangoilla. Tulipääbulbulit elävät yleensä pareittain tai pienissä, korkeintaan viiden yksilön perhekunnissa.

## Lähteet
Viirubulbuli

**Viirubulbuli** (*Pycnonotus striatus*) on bulbulien heimoon kuuluva varpuslintu.

## Levinneisyys
Viirubulbulia tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin on kuvattu olevan melko yleinen koko levinneisyysalueellaan ja sen kannankehitys on vakaa. Se on luokiteltu elinvoimaiseksi.

## Lähteet
Fransiskus Xaverius Rocharjanta Prajasuta

**Fransiskus Xaverius Rocharjanta Prajasuta** MSF (3. marraskuuta 1931 Nguntaranadi – 28. heinäkuuta 2015) oli indonesialainen roomalaiskatolinen piispa. Hänet vihittiin papiksi 19. joulukuuta 1959 ja nimitettiin Banjarmasinin hiippakunnan johtoon 6. kesäkuuta 1983. Piispaksi vihkiminen seurasi 23. lokakuuta. Pääkonsekraattorina toimi Wilhelmus Joannes Demarteau, jota avustivat Francis Xavier Sudartanta Hadisumarta ja Hieronymus Herculanus Bumbun.

Prajasuta jäi eläkkeelle 14. kesäkuuta 2008.

## Lähteet
Petrus Boddeng Timang

**Petrus Boddeng Timang** (s. 7. heinäkuuta 1947) on indonesialainen roomalaiskatolinen piispa. Hänet vihittiin papiksi 13. tammikuuta 1974 ja nimitettiin Banjarmasinin hiippakunnan johtoon 14. kesäkuuta 2008. Piispaksi vihkiminen seurasi 26. lokakuuta. Pääkonsekraattorina toimi Fransiskus Xaverius Rocharjanta Prajasuta, jota avustivat Florentinus Sului Hajang Hau ja Johannes Liku Ada'.

## Lähteet
Haavanoksakatkiainen

**Haavanoksakatkiainen** (*Leiopus punctulatus*) on harvinainen ja esiintymisalueellaan laajalti taantunut kovakuoriaislaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE). Vanhemmassa kirjallisuudessa lajin suomenkieliseksi nimeksi mainitaan lehmuskatkiainen, mutta nimi on muutettu, sillä kuoriainen ei elä lehmuksella.

## Koko ja ulkonäkö
Haavanoksakatkiainen on 6&ndash;8&nbsp;mm pitkä ja sen tuntosarvet ovat noin kaksi kertaa ruumiin pituiset. Ruumis on musta, mutta peitinsiipien keskellä on leveä, lähes valkoinen ja mustatäpläinen poikkivyö. Myös peitinsiipien kärjet ovat valkeat ja mustatäpläiset. Etuselän etureunassa on muutamia pieniä, valkeita karvatupsuja ja etuselän sivuilla isot, suoraan sivuille suuntautuvat hampaat. Tuntosarvien jaokkeet ovat ainoastaan tyvestä vaaleat, muutoin tummat.

Melko samannäköinen laji on tammikatkiainen (*Leiopus nebulosus*).

## Levinneisyys
Haavanoksakatkiaista tavataan Keski-Euroopan itäosissa, Baltiassa ja Venäjällä. Ruotsissa lajilla on kaksi suppeaa esiintymisaluetta, minkä lisäksi se tunnetaan Venäjän Karjalasta. Etsinnöistä huolimatta Suomesta tunnetaan vain yksi löytö Lohjalta vuonna 1940, mutta kuoriainen saattaa silti esiintyä jossakin päin Suomea.

## Elinympäristö ja elintavat
Haavanoksakatkiainen elää ainakin Ruotsissa ainoastaan haavalla (*Populus tremula*), mutta Keski-Euroopassa sen ensisijainen isäntäpuu on hopeapoppeli (*Populus alba*). Keski-Euroopassa elinympäristöt ovat pääasiassa hopeapoppelia kasvavia tulvametsiä jokien rantamilla, ja tällaiset ympäristöt ovat vesistöjen säännöstelyn ja rakentamisen uhkaamia. Ruotsissa lajia tavataan vanhojen ja hitaasti kasvavien haapojen paksuhkoista, kuolleista oksista, tavallisimmin vasta jokin aika sitten kaatuneista puista. Toukkien syömäjälkiä on löytynyt myös elävien puiden kuolleista oksista ja rungoilta, minkä perusteella laji saattaa elää pitkäänkin piilossa korkealla oksistoissa. Aikuiset kuoriaiset liikkuvat öisin kesä-heinäkuussa.

Toukka elää kuolleen oksan tai rungonosan irroneen kuoren alla ainakin useimmiten paikoissa, joissa puun pinnassa kasvaa haapapikaria (*Encoelia fascicularis*). Ei kuitenkaan tiedetä, onko sienen esiintyminen kuoriaisille välttämätöntä. Toukat kaivertavat oksaan matalan, noin 4&nbsp;mm:n levyisen ja karkean puupurun täyttämän toukkakäytävän. Käytävä on usein oksanhaaran tyvessä ja kiertää sen ympäri. Toukkakehitys kestää kaksi vuotta ja koteloituminen tapahtuu kuoren alle matalaan kotelo-onkaloon. Onkalo erottuu puun pinnassa vaaleana verrattuna sienen mustaamaan puuainekseen.

Vuoden 2010 kansallisissa uhanalaisluokituksissa Suomessa laji on luokiteltu alueellisesti hävinneeksi, Ruotsissa se on vaarantunut.

## Lähteet

## Aiheesta muualla
* Laji.fi: Haavanoksakatkiainen (''Leiopus punctulatus'')
* iNaturalist: Haavanoksakatkiainen (''Leiopus punctulatus'')
* Lamiinae.org: Leiopus punctulatus 
* University of Michigan, Animal Diversity Web (ADW): Leiopus punctulatus
Alphonsus Augustus Sowada

**Alphonsus Augustus Sowada** OSC (23. kesäkuuta 1933 Avon, Minnesota, Yhdysvallat – 11. tammikuuta 2014) oli Indonesiassa toiminut roomalaiskatolinen piispa. Hänet vihittiin papiksi 31. toukokuuta 1958 ja nimitettiin Agatsin hiippakunnan johtoon 29. toukokuuta 1969. Piispaksi vihkiminen seurasi 23. marraskuuta. Pääkonsekraattorina toimi Joseph Mees, jota avustivat Herman Tillemans ja Rudolf Joseph Manfred Staverman. 

Sowada erosi tehtävistään piispana 9. toukokuuta 2001.

## Lähteet
Rajwinder Kaur

**Rajwinder Kaur** on (s. 21. huhtikuuta 1980) intialainen pikajuoksija, joka on erikoistunut 400 metrin matkoihin.

Kaur osallistui Kesäolympialaisiin 2004, jossa sijoittui 4x400 metrin viestijuoksukilpailussa seitsemänneksi joukkuetoveriensa Sathi Geethan, Kalayathumkuzhi Matthews Beenamolin ja Chitra Somanin kanssa. Joukkueen kokonnaisaika oli 3:26,29. Kaur oli Intian joukkueen jäsen myös Kansainyhteisön kisoissa 2006. 

Hänen henkilökohtainen paras aikansa 400 metrin matkalla on 51,57 sekuntia, jonka hän juoksu Chennaissa Kesäkuussa 2004.
Namdaphan kansallispuisto

**Namdaphan kansallispuisto** on kansallispuisto Intian luoteisosissa. Puisto perustettiin luonnonsuojelualueeksi vuonna 1972 ja julistettiin kansallispuistoksi ja tiikeriensuojelualueeksi vuonna 1983.

Kansallispuiston pinta-ala on 1&nbsp;985 neliökilometriä ja se sijaitsee 200–4&nbsp;571 metrin korkeudella merenpinnasta.

Namdaphan kansallispuistosta on löydetty yli 1&nbsp;000 kasvilajia, joista useat ovat harvinaisia, uhanalaisia tai kotoperäisiä. Puiston alueella tavataan noin 100 nisäkäslajia ja vähintään 500 lintulajia.

## Lähteet

## Aiheesta muualla
Mountfield HK

**Mountfield HK** on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Tomáš Martinec 
* **Apuvalmentaja:** Petr Koukal 
* **Apuvalmentaja:** Martin Vágner 
* **Maalivahtivalmentaja & Urheilutoimenjohtaja:** Robert Horyna 
* **Apumaalivahtivalmentaja:** Petr Pivrnec 
* **Videovalmentaja:** Patrik Stehno 
* **Fysiikkavalmentaja:** Michal Tvrdík 
* **Apufysiikkavalmentaja:** Jan Černý 
* **Huoltopäällikkö:** Petr Pluhař 
* **Huoltopäällikkö & Joukkueenjohtaja:** Ladislav Souček 
* **Toimitusjohtaja:** Aleš Kmoníček 
* **Joukkueenjohtaja:** Bohdan Višňák 

*Lähde: EliteProspects*

## Lähteet

## Aiheesta muualla
* Kotisivut
Elia Dalla Costa

**Elia Dalla Costa** (14. toukokuuta 1872 Villaverla – 22. joulukuuta 1961 Firenze) oli italialainen kardinaali ja Vanhurskas kansakuntien joukossa.

Dalla Costa opiskeli Vicenzan sekä Padovan seminaareissa ja myöhemmin Padovan yliopistossa. Hänet vihki papiksi Antonio Feruglio 25. heinäkuuta 1895. Hän toimi kirjallisuuden professorina Vicenzan seminaarissa. Ensimmäisen maailmansodan aikana hän antoi humanitaarisia palveluja haavoittuneille sotilaille ja huolehti orvoiksi jääneistä lapsista. Hänet valittiin Padovan piispaksi 25. toukokuuta 1923, ja konsekroinnin suoritti 12. elokuuta Ferdinando Rodolfi, jota avustivat Andrea Giacinto Longhin ja Apollonio Maggio. Dalla Costan piispan motto oli *Virtus ex alto*.

Dalla Costa siirrettiin 19. joulukuuta 1931 Firenzen arkkipiispaksi. Tammikuusta toukokuuhun 1932 hän toimi myös Padovan apostolisena hallitsijana. Hänet ylennettiin kardinaalipapiksi 13. maaliskuuta 1933. Dalla Costa osallistui vuosien 1939 ja 1958 konklaaveihin. Hän pelasti toisen maailmansodan aikana muun muassa juutalaisia natsien vainoilta. Hänet tunnustettiin Vanhurskaaksi kansakuntien joukossa 26. marraskuuta 2012.

Dalla Costa kuoli hengityselinkomplikaatioihin. Hän oli tuolloin pyhän kardinaalikollegion vanhin jäsen.

## Lähteet

## Aiheesta muualla
* Catholic-Hierarchy.org: Elia Cardinal Dalla Costa
Joseph Mees

**Joseph Mees** (18. huhtikuuta 1923 Bornem – 9. joulukuuta 2001) oli belgialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 4. huhtikuuta 1948 ja nimitettiin Ypreksen titulaariarkkipiispaksi sekä apostoliseksi nuntiukseksi Indonesiaan 14. kesäkuuta 1969. Piispaksi vihkiminen seurasi 30. kesäkuuta. Pääkonsekraattorina toimi Jean-Marie Villot, jota avustivat Sergio Pignedoli ja Emiel-Jozef De Smedt.

Mees sai 10. heinäkuuta 1973 nimityksen nuntiukseksi Paraguayyn. 19. tammikuuta 1985 hänet siirrettiin apostoliseksi delegaatiksi Etelä-Afrikkaan ja pro-nuntiukseksi Lesothoon. Hän erosi tehtävistään lokakuussa 1987.

## Lähteet
Murielle Ahouré

**Murielle Ahouré** (s. 23. elokuuta 1987 Abidjan) on norsunluurannikkolainen pikajuoksija. 

Sisäratojen MM-kilpailuissa 2012 Ahouré sijoittui 60 metrin juoksussa toiseksi. Lontoon olympialaisissa hän sijoittui 100 metrillä seitsemänneksi ja 200 metrillä kuudenneksi. Moskovan MM-kisoissa 2013 Ahourésta tuli ensimmäinen afrikkalainen 100 metrin MM-mitalisti sijoittumalla hopealle. Lisäksi hän täydensi mitalisaldoaan olemalla toinen myös 200 metrin loppukilpailussa. Hän sai hopeaa Sopotin MM-hallikilpailujen 2014 60 metrillä ja saman vuoden Afrikan-mestaruuskilpailuissa hän sijoittui 100 metrillä toiseksi ja voitti 200 metrin juoksun.

Ahouré karsiutui 100 metrin välierissä Pekingin MM-kilpailuissa 2015. Hän saavutti Durbanin Afrikan-mestaruuskilpailuissa 2016 kultaa 100 metrillä ajalla 10,99 ja pronssia 4&nbsp;×&nbsp;100&nbsp;metrin viestissä. Rio de Janeiron olympialaisissa hän karsiutui 100 ja 200 metrin välierissä. Lontoon MM-kilpailuissa 2017 hän sijoittui 100 metrillä neljänneksi ajalla 10,98.

Ahouré voitti 60 metrin maailmanmestaruuden Birminghamin sisäratojen MM-kilpailuissa 2018 Norsunluurannikon ennätysajalla 6,97. Dohan MM-kilpailuissa 2019 hän sijoittui 100 metrillä viidenneksi ajalla 11,02. Vuonna 2021 järjestetyissä Tokion olympialaisissa hän karsiutui 100 metrin välierissä, samoin Eugenen MM-kilpailuissa 2022. Budapestin MM-kilpailuissa 2023 hän karsiutui 100 metrin alkuerissä.

Ahouré juoksi 100 metrin juoksussa uuden Afrikan ennätyksen 10,78 s Montverdessä Yhdysvalloissa 11. kesäkuuta 2016. Edellinen ennätys, 10,79 s, oli Blessing Okagbaren nimissä.

## Henkilökohtaiset ennätykset
* 100m juoksu: 10,78 **AR** (Montverde, 2016)
* 200m juoksu: 22,24 (Monaco, 2013)

## Lähteet
* 
* 

### Viitteet
Bobley Anderson

**Bobley Anderson Allègne** (s. 3. maaliskuuta 1992 La Boa, Norsunluurannikko) on norsunluurannikkolainen jalkapalloilija. Hän edustaa belgialaista Zulte Waregemia ja on pelipaikaltaan hyökkäävä keskikenttäpelaaja.

## Seurajoukkueura
Bobley siirtyi vuonna 2012 kasvattajaseurastaan AFAD Djékanousta marokkolaiseen Wydad Casablancaan viisivuotisella sopimuksella.

4. heinäkuuta 2013 Bobley teki viisivuotisen sopimuksen espanjalaisseura Málagan kanssa.

## Lähteet

## Aiheesta muualla
* Bobley Andersonin esittely Málagan virallisella sivustolla
K. J. Ståhlberg -mitali

**K. J. Ståhlberg -mitali** on Juristiliiton myöntämä mitali henkilölle, jonka toiminnalla on ollut huomattava merkitys kansallisesti tai kansainvälisesti yhteiskunnalle, lakimieskunnalle, oikeuselämälle tai oikeustieteelle. Mitalia on myönnetty vuodesta 1989 alkaen.

## Mitalistit
Vuodesta 1989 lähtien myönnetyn mitalin ovat saaneet seuraavat henkilöt:

* professori Matti Ylöstalo 1989
* KHO:n presidentti Antti Suviranta 1991
* oikeusneuvos Pirkko-Liisa Haarmann 1993
* OTT Raimo Pekkanen 1994
* professori Edward Andersson 1995
* professori Aulis Aarnio 1997
* kansliapäällikkö Kirsti Rissanen 1999
* oikeusneuvos Juhani Wirilander 2001
* professori Erkki Havansi 2003
* oikeusneuvos Gustaf Möller 2005
* kansleri Leena Kartio 2007
* professori Mikael Hidén 2009
* professori Heikki Halila 2011
* ministeri Lauri Tarasti 2013
*korkeimman oikeuden presidentti Pauliine Koskelo 2015
*tasavallan presidentti Sauli Niinistö 2017
*oikeustieteen lisensiaatti Tiina Astola 2019
*oikeuskansleri Jaakko Jonkka 2021
*korkeimman hallinto-oikeuden presidentti Kari Kuusiniemi 2023

## Lähteet
National Film Preservation Board

**National Film Preservation Board** valitsee vuosittain 25 elokuvaa Yhdysvaltain Kongressin kirjaston ylläpitämään National Film Registry -arkistoon. National Film Preservation Board perustettiin National Film Preservation Act -lain nojalla 1988.

## Lähteet
Paavo Kähkölä

**Paavo Ilmari Kähkölä** (14. syyskuuta 1928 Tervola – 17. marraskuuta 2001) oli suomalainen toimittaja ja kirjailija.

Kähkölän vanhemmat olivat maanviljelijä Matti Vilho Kähkölä ja Priita Katariina Leinonen. Hän kävi Salon maanviljelyskoulun 1947–1949 ja Mustialan maamiesopiston 1950–1951 valmistuen agrologiksi 1951.

Kähkölä oli ''Kainuun Sanomien'' toimittajana ja toimitussihteerinä 1954–1960, ''Iisalmen Sanomien'' päätoimittajana 1960–1963 sekä ''Suomenmaan'' toimittajana ja toimituspäällikkönä 1963–1971. Hän oli sitten Yleisradion palveluksessa TV1:n toimittajana 1971–1974, TV2:n toimittajana 1975–1976 ja TV2:n toimituspäälikkönä vuodesta 1976.

Paavo Kähkölä oli naimisissa kaksi kertaa:
* 1955–1974 toimittaja Aune Rönkän kanssa, liitto päättyi avioeroon
* vuodesta 1975 filosofian kandidaatti Riitta Maija Ahon kanssa
Hänellä oli ensimmäisestä avioliitostaan kaksi poikaa ja toisesta avioliitosta kaksi tytärtä.

## Teoksia
* *Tästä lähdetään keskusta* ; toim. Paavo Kähkölä. Kirja-Mono, Helsinki 1968
* *Siirtomaasuomi* ; tekijät Aku-Kimmo Ripatti ja Paavo Kähkölä. Gummerus 1970
* *Suomen idänkauppa* ; tekijät Aku-Kimmo Ripatti ja Paavo Kähkölä. Otava 1971
* *Suomi k-linjalla* ; kirj. Paavo Kähkölä ym. Otava 1974
* *Toinen tasavalta* ; kirj. Paavo Kähkölä, Toivo Pihlajaniemi, Sauli Pyyluoma ; kuvitus Kari Suomalainen ym. Otava 1976
* *Kekkonen*. Gummerus 1984, 2. painos 1986
* 
* *Urho Kekkonen 1900-1986 : kansanmies ja ruhtinas*. Gummerus 2000
* *Kun nuorisohotelliaate Suomeen tuotiin : Nuorisosäätiö 40 vuotta*. Nuorisosäätiö, Helsinki 2001

## Palkinnot
* 1973 Valtion tiedonjulkistamispalkinto osallisuudesta TV1:ssä esitettyyn *[[Kansalaisen tietolaari]]* -sarjaan
* 1991 Yleisradion sivistyspalkinto

## Lähteet
* Kuka kukin on 1978 (Projekt Runeberg)
* 

## Aiheesta muualla
* EloNet : Paavo Kähkölän tuottamia, käsikirjoittamia tai ohjaamia tv-ohjelmia
* Internet Movie Database : Paavo Kähkölän tuottamia, käsikirjoittamia tai ohjaamia tv-ohjelmia
* Urho Kekkosen kirje päätoimittaja Paavo Kähkölälle 22.1.1963
Producers Guild of America Award

**Producers Guild of America Award** on elokuva-alan palkinto, jonka on myöntänyt Yhdysvaltain elokuvatuottajien kilta Producers Guild of America vuodesta 1990 lähtien.

## Aiheesta muualla
* Virallinen sivu  producersguild.org
Luhman 16

**Luhman 16** (tunnetaan myös nimellä **WISE 1049-5319** tai pidemmin **WISE J104915.57-531906**), on kahdesta ruskeasta kääpiöstä koostuva kaksoistähti noin 6,6 valovuoden päässä Maasta, Purjeen tähdistössä. Se on Aurinkoa kolmanneksi lähin tähtijärjestelmä. Tähtijärjestelmä löydettiin WISE-satelliitin vuosina 2010−2011 ottamista kuvista, ja löydöstä raportoitiin 11. maaliskuuta 2013.

Tähtijärjestelmän kaksi ruskeaa kääpiötä kiertävät toisiaan 3 AU:n etäisyydellä noin 25 vuodessa.

## Löytäminen
Luhman 16:n löysi Pennsylvanian osavaltionyliopiston tutkija Kevin Luhman WISE-satelliitin tammikuun 2010 ja tammikuun 2011 välillä ottamista kuvista. Löydöstä raportoitiin ensimmäistä kertaa 11. maaliskuuta 2013.

Luhman 16:n löytämisestä tekee erityisen sen, että se oli Aurinkoa lähin löydetty tähtijärjestelmä sitten Barnardin tähden löytämisen vuonna 1916. WISE 1049-5319 on kolmanneksi Aurinkoa lähin tähti Alfa Centaurin ja Barnardin tähden jälkeen.

## Katso myös
*Luettelo lähimmistä tähdistä
*WISE 0855–0714

## Lähteet

## Aiheesta muualla
Valérien Bélanger

**Valérien Bélanger** (6. huhtikuuta 1902 – 19. helmikuuta 1983) oli kanadalainen roomalaiskatolinen piispa. Hänet vihittiin papiksi 29. toukokuuta 1926 ja nimitettiin Montréalin arkkihiippakunnan vihkipiispaksi sekä Cyrenen titulaaripiispaksi 16. maaliskuuta 1956. Piispaksi vihkiminen seurasi 11. toukokuuta. Pääkonsekraattorina toimi Paul-Émile Léger, jota avustivat Percival Caza ja Laurent Morin.

Bélanger osallistui Vatikaanin toiseen kirkolliskokoukseen. Hän toimi vihkipiispana, kunnes kuoli 80-vuotiaana virassa.

## Lähteet
Khangchendzongan kansallispuisto

**Khangchendzongan kansallispuisto** (aiemmin Kanchenjungan kansallispuisto) on kansallispuisto Sikkimissä, Intiassa. Puisto on nimetty Kanchenjunga-vuoren mukaan. Puisto on perustettu 26. elokuuta 1977 ja sen pinta-ala on 850 neliökilometriä. Puistoon kuuluvat alueet sijaitsevat 1&nbsp;830–8&nbsp;550 metrin korkeudella merenpinnasta. Siihen kuuluu tasankoja, laaksoja, järviä, jäätiköitä ja lumihuippuisia vuoria, joiden rinteillä kasvaa vanhaa metsää.

Puiston alueella tavattavia nisäkäslajeja ovat esimerkiksi puuleopardi, lumileopardi, punapanda, himalajantari, kauluskarhu ja huulikarhu. Vuorisusista on tehty havaintoja riistakameroilla. Lintulajeja puistossa tavataan melkein 550. Niihin kuuluvat verifasaani, satyyritragopaani, sääksi, himalajankorppikotka, partakorppikotka, tiibetinlumikana, lumikyyhky, töyhtöloistofasaani ja jadekäki. 

Kansallispuiston alueella asuu joitakin lepchoja. Unesco lisäsi paikan maailmanperintöluetteloon vuonna 2016. Moniin luontokohteisiin, kuten vuorenhuippuihin, luoliin, jokiin ja järviin liittyy mytologisia tarinoita, joilla on uskonnollinen merkitys Sikkimin alkuperäiskansoille. Ne nivoutuvat buddhalaisiin uskomuksiin ja ne muodostavat perustan sikkimiläiselle identiteetille.

## Lähteet
Shaukat Ali

**Shaukat Ali** (s. 6. lokakuuta 1897, k. 25. helmikuuta 1960) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen.

## Lähteet
Aleks Pelander

**Alexander (Aleks) Pelander** (7. marraskuuta 1863 Loviisa – 7. lokakuuta 1921) oli suomalainen asfaltointialan uranuurtaja. 

Pelander perusti 1896 Helsinkiin polkupyöriä myyvän ja korjaavan liikkeen sekä asfaltointiliikkeen Hanasaareen Sörnäisiin. Asfalttiliike muutettiin 1905 *Asfalt Aktiebolaget Aleks. Pelander* -nimiseksi osakeyhtiöksi joka toimi vuoteen 1924 saakka. Pelanderin liike oli 1900-luvun alussa Suomen suurimpia alallaan ja työntekijöitä oli noin kuusikymmentä. Pelander aloitti myös kotimaisen kattohuovan (*Osmo-kattohuopa*) valmistuksen ja vuonna 1907 hän perusti *Riksi-Levyt*-nimisen osakeyhtiön joka valmisti Sörnäisissä sijainneessa tehtaassaan ruotsalaisen patentin perusteella kipsisiä väliseinä- ja sisäkattolevyjä. Pelander joutui kuitenkin luopumaan tästä yrityksestä jo 1914.

Vuonna 1908 Pelander osti huvilatontin Kauniaisista. Arkkitehti Karl Lindahlin suunnittelema jugendhuvila, *Villa Pelander*, valmistui tontille 1910 ja Pelander muutti perheineen Kauniaisiin. Yhdeksän hehtaarin tontilla sijaitsi päärakennuksen lisäksi talousrakennus, huvimaja, jääkellari ja perheen lapsille oma *Lilltorpet*-niminen mökki. Huvilassa oli vesijohto ja keskuslämmitys sekä ajankohtaan nähden poikkeuksellinen keskuspölyimurijärjestelmä jonka voimalähteenä oli höyrykone. Huvilan sisustuksen suunnitteli arkkitehti Väinö Vähäkallio.

Pelanderin kuoltua Asfalt Aktiebolaget teki konkurssin 1924. Villa Pelander myytiin samana vuonna ja sen tiloissa aloitti toimintansa Työväen Akatemia. Tämän jälkeen päärakennusta laajennettiin 1931 ja tontille valmistui oppilasasuntola 1942, kirjasto 1950, toinen oppilasasuntola ja henkilökunnan rivitalo 1966 sekä kaksi kurssirakennusta 1979 ja 1983.

## Lähteet
* Ulla Ranta (1988) : Karl Lindahlin Villa Pelander Kauniaisten huvilakaupungissa 
* Karl Lindahl : Huvila Pelander Grankullassa, Suomen Teollisuuslehden Kotitaide 10/1909
* Pörssitieto G. Kock : Lisätietoja yhtiöistä P–S : Aleks. Pelander

## Aiheesta muualla
* Kansalliskirjaston pienpainatteet : Aleks. Pelander Asfalteerausliike
* Kansalliskirjaston pienpainatteet : RiksiLevyt Oy
Sumatranviirubulbuli

**Sumatranviirubulbuli** (*Pycnonotus leucogrammicus*) on bulbulien heimoon kuuluva varpuslintu.

## Levinneisyys
Sumatranviirubulbulia tavataan kotoperäisenä Sumatralla. Sen kannankehitys on vakaa, ja se on luokiteltu elinvoimaiseksi.

## Lähteet
Michael Gateley

**Michael Anthony Gateley** (s. 13. kesäkuuta 1904 New Delhi Intia) oli intialainen maahockeypelaaja. Hän kilpaili kesäolympialaisissa 1928 ja oli mukana olympiakultaa voittaneessa Intian joukkueessa.

## Lähteet
Willie Goodsir-Cullen

**William James "Willie" Goodsir-Cullen ** (29. maaliskuuta 1907 Firozpur, Intia – 15. kesäkuuta 1994 Wyoming, Australia) oli intialainen maahockeypelaaja. Hän kilpaili kesäolympialaisissa 1928 ja oli mukana Intian olympiakultaa voittaneeseen joukkueeseen. Myöhemmin hän muutti Australiaan, jossa myös kuoli.

## Lähteet
George Marthins

**George Eric McCarthy Marthins** (24. joulukuuta 1905 Madras, Intia – maaliskuu 1989 Ottawa, Kanada) oli intialainen maahockeypelaaja. Hän kilpaili kesäolympialaisissa 1928 ja oli tuolloin mukana myös Intian olympiakultaa voittaneessa joukkueessa.

## Lähteet
Taideahtaajat

**Taideahtaajat** on vuosina 1992-1996 toiminut kotkalainen taiteilijaryhmä. Sen muodostivat valokuvataiteilija Juha Metso, taidemaalari Timo Mähönen ja kuvanveistäjä Heimo Suntio. Taideahtaajien teoksia on useiden taidemuseoiden kokoelmissa. Ryhmä oli Fotofinlandian finalisti 1996 ja se teki myös videotaidetta ja performansseja.

Erkki Pirtola totesi 1990-luvun puolivälissä, että Taideahtaajat-ryhmän vetovoima piili sen humoristisessa kuvastossa, tavassa tehdä paikallisuudesta kumpuavaa nykytaidetta ja kyvyssä käsitellä yhteiskunnallisia epäkohtia. 

Pirtola kirjoitti: ”He ovat tavallaan taiteemme Kummeli, junttinerokkaalla tavalla taide-elämämme käyttäytymiskaavoja ja arvoja parodioiva ryhmä”. 
Taideahtaajien  valokuvateos "Fucking poors" - Miehet palaneessa metsässä on ravintola Zetorin seinällä.

## Palkintoja
* Kymenläänin kulttuuripersoonat 1992
* Kymenläänin taidetoimikunnan palkinto 1992
* Fotofinlandia finalistit 1996

## Teoksia kokoelmissa
* Suomen valtio
* Helsingin kaupungin taidemuseo
* Lappeenrannan taidemuseo
* Imatran taidemuseo
* Kotkan kaupunki

## Lähteet

## Aiheesta muualla
* Juha Metso kertoo Taideahtaajista 
* 
*
Rex Norris

**Richard Alexander "Rex" Norris** (18. heinäkuuta 1899 &ndash; 17. syyskuuta 1980 Ealing) oli intialainen maahockeypelaaja. Hän kilpaili kesäolympialaisissa 1928 ja oli tuolloin myös mukana Intian olympiakultaa voittaneeseen joukkueeseen.

Rex Norrisin poika Richard Norris oli myös olympiamitalisti.

## Lähteet
Michael Rocque

**Michael E. Rocque** (1899 Intia – 1. joulukuuta 1965 Jabalpur) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen.

## Lähteet
Dhyan Chand

**Dhyan Chand Bais** (lempinimet **Dadda** ja **The Wizard of Hockey**, 28. elokuuta 1905 Allahabad, Intia – 3. joulukuuta 1979 New Delhi, Intia) oli intialainen maahockeypelaaja. Hän kilpaili kesäolympialaisissa 1928, 1932 ja 1936. Jokaisella näistä kerroista Chand kuului Intian olympiakultaa voittaneeseen joukkueeseen.

## Lähteet
Richard Allen (maahockeypelaaja)

**Richard James Allen** (4. kesäkuuta 1902 Nagpur, Intia – 1969 Bangalore, Intia) oli intialainen maahockeypelaaja. Hän kilpaili kesäolympialaisissa 1928, 1932 ja 1936. Jokaisella edustuskerrallaan Allen kuului Intian olympiakultaa voittaneeseen joukkueeseen.

## Lähteet
Frederick Seaman

**Frederick Stephen Seaman ** (2. tammikuuta 1906 Allahabad Intia – 21. syyskuuta 2000 Hershey Yhdysvallat) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen. Uransa jälkeen hän muutti Yhdysvaltoihin, jossa lopulta myös kuoli.

## Lähteet
Girin kansallispuisto

**Girin kansallispuisto** on luonnonsuojelualue Intiassa, Gujaratin osavaltiossa. Se on viimeinen yhtenäinen kuivan lehtimetsän alue Intian länsiosassa, ja se on tärkeä uhanalaisen aasianleijonan suojelualue. Metsä on rauhoitettu vuonna 1965, myöhemmin sen ydinosasta tehtiin varsinainen kansallispuisto.

Suojellun alueen pinta-ala on 1153 km2, kansallispuiston 259 km2. 

Tiedosto:Nilgau Gir Forest.jpg| Nilgau
Tiedosto:Asiatic Lion Gir Forest India.jpg | Aasianleijona


## Lähteet

## Aiheesta muualla
Jaipal Singh

**Jaipal Singh Munda ** (3. tammikuuta 1903 Khooty, Intia – 20. maaliskuuta 1970 New Delhi, Intia) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen.

## Lähteet
Guindyn kansallispuisto

**Guindyn kansallispuisto** on luonnonsuojelualue Intiassa, Tamil Nadun osavaltiossa. Se sijaitsee keskellä Chennain kaupunkia, ja edustaa harvinaista kasvillisuustyyppiä: kuivaa trooppista ikivihreää kasvillisuutta. Puistossa elää noin neljäsataa besoaariantilooppia, 2000 aksishirveä, 24 sakaalia ja monia muita eläimiä. Puiston osana toimii myös pieni eläintarha.

## Lähteet

## Aiheesta muualla
Kudremukhin kansallispuisto

**Kudremukhin kansallispuisto** on luonnonsuojelualue Intian Karnatakan osavaltiossa. Puisto sijaitsee  1&nbsp;894 metrin korkeudella merenpinnasta, ja sen pinta-ala on yli 600 neliökilometriä.  Sen kukkulat ovat sankan metsän peittämiä, ja sitä ympäröivät kahvi- ja teeviljelmät. Puistosta alkaa kolme jokea. Sen eläimistöön kuuluvat tiikeri, leopardi. vuorisusi, intianjättiläisorava,  gauri, aksishirvi ja sambarhirvi.


File:Kudremukh hillside.jpg
File:Raorchestes luteolus.jpg
File:Hanumanagundi Falls.jpg

## Lähteet

## Aiheesta muualla
Sardar Mohammad Aslam

**Sardar Mohammad Aslam** (s. 1910 Faisalabad Pakistan) oli intialainen maahockeypelaaja. Hän kilpaili kesäolympialaisissa 1932 ja oli mukana Intian olympiakultaa voittaneessa joukkueessa.

## Lähteet
Demi (albumi)

**DEMI** on Demi Lovaton neljäs studioalbumi, joka julkaistiin 14. toukokuuta 2013. Se debytoi Suomen virallisen listan sijalla 48.

## Kappaleet

### Bonuskappaleet

## Arvostelut
* Allmusic: 
* Billboard: 
* Entertainment Weekly: C+
* Rolling Stone: 

## Lähteet
Roop Singh

**Gurmit Singh Kullar** (8. syyskuuta 1910 Jabalpur, Intia – 16. joulukuuta 1977) oli intialainen maahockeypelaaja. Hän kilpaili kesäolympialaisissa 1932 ja 1936. Kummallakin kerralla hän oli mukana Intian olympiakultaa voittaneessa maahockeyjoukkueessa.

## Lähteet
Pat Sullivan

**William Patrick "Pat" Sullivan** (s. 30. elokuuta 1909 Lonavla Intia, k. 1981 Lontoo Iso-Britannia) oli intialainen maahockeypelaaja. Hän kilpaili kesäolympialaisissa 1932 ja oli mukana Intian olympiakultaa voittaneessa maahockeyjoukkueessa.

## Lähteet
Lionel Emmett

**Lionel Charles Renwick Emmett** (8. tammikuuta 1913 Intia, k. elokuu 1996 Colchester Iso-Britannia) oli intialainen maahockeypelaaja. Hän kilpaili kesäolympialaisissa 1936 ja kuului Intian olympiakultaa voittaneeseen joukkueeseen.

## Lähteet
Peter Fernandes

**Peter Paul Fernandes** (19. syyskuuta 1916 Intia – 24. tammikuuta 1981) oli intialainen maahockeypelaaja. Hän kilpaili kesäolympialaisissa 1936 ja kuului Intian olympiakultaa voittaneeseen joukkueeseen.

## Lähteet
Kölin sumu

**Kölin sumu** (tunnetaan myös nimillä **NGC 3372** ja **Eeta Carinae -sumu**) on Kölin tähdistön suunnalla, noin 10&nbsp;000 valovuoden päässä sijaitseva suuri ja kirkas emissiosumu. Se on pääasiassa ionisoidusta vedystä (H-II) koostuvaa uusien tähtien voimakkaan muodostumisen aluetta. Kölin sumun kirkkaus on ensimmäistä magnitudia.

Kölin sumun löysi ranskalainen tähtitieteilijä Nicolas Louis de Lacaille 25. tammikuuta 1752 kaksivuotisen, Hyväntoivonniemeen suuntautuneen matkansa aikana.

Yksi Kölin sumun tunnetuimmista tähdistä on Eeta Carinae, hyperjättiläinen, jota ympäröi punertava Homunculus-sumu. Eeta Carinae on muodostunut Kölin sumussa.

## Lähteet

## Aiheesta muualla
Earnest Goodsir-Cullen

**Ernest John "Ernie" Goodsir-Cullen** (s. 15. kesäkuuta 1912 Intia, k. joulukuu 1993) oli intialainen maahockeypelaaja. Hän kilpaili kesäolympialaisissa 1936 ja kuului Intian olympiakultaa voittaneeseen joukkueeseen.

## Lähteet
Paavo Siljamäki

**Paavo Olavi Siljamäki** (s. 25. huhtikuuta 1977) on suomalainen tanssimusiikkiartisti ja brittiläisen trance-yhtye Above & Beyondin jäsen. ”Paavo Olavi Siljamäki” (tai ”P.O.S.” lyhennettynä) on hänen sooloprojektinsa. Tämän lisäksi Siljamäki on myös ollut jäsenenä yhtyeissä Aalto, Dirt Devils, Free State, Rollerball, Tranquility Base, Zed-X ja OceanLab. Hän on myös tehnyt musiikkia eri artisteille.

Hän on perustanut yhtyetovereidensa kanssa trance-musiikkia julkaisevan Anjunabeats-levy-yhtiön.

## Lähteet

## Aiheesta muualla
* Paavo Siljamäki Twitterissä
* Nyt.fi: Dj Paavo Siljamäki tienaa miljoonia – Suomessa hänestä ei tiedetä juuri mitään
* Siljamäen The world through my eyes -valokuvablogi
* Siljamäen valokuvia Instagrammissa
Elina Hoffrén

**Elina Hoffrén** (14. elokuuta 1927 Kajaani – 17. syyskuuta 2020 Oulu) oli suomalainen näyttelijä, joka teki pitkän uran teatterilavoilla ja oli kiinnitettynä Oulun kaupunginteatteriin 25 vuoden ajan. Hän esiintyi myös neljässä pitkässä elokuvassa. Vuonna 2002 Hoffrén oli ehdolla parhaan naissivuosan Jussi-palkinnon saajaksi elokuvasta *[[Joki (vuoden 2001 elokuva)|Joki]]*.

Oulun kaupunginteatterin lämpiössä on kuvataiteilija Martti Mäen maalaama Hoffrénin muotokuva.

## Filmografia
* *[[Lampaansyöjät]]* (1972)
* *[[Niskavuori (elokuva)|Niskavuori]]* (1984)
* *[[Sininen imettäjä]]* (1985)
* *[[Joki (vuoden 2001 elokuva)|Joki]]* (2001)

## Lähteet
Baragon

**Baragon** on Tōhō-yhtiön luoma, kuvitteellinen hirviö. Baragon on väriltään ruskeanpunainen ja on arviolta 50 metriä korkea. Baragonin ensiesiintyminen tapahtui elokuvassa Frankenstein Conquers the world. Kyseisessä elokuvassa Baragonille ei anneta taustatarinaa ja se nähdään ainoastaan nousevan vuoren sisältä, jonka jälkeen se lähtee terrorisoimaan Japania. Myöhemmin Baragon kohtasi Frankensteinin hirviön ja alkoi taistella häntä vastaan. Taistelu päättyi, kun Frankensteinin hirviö taittoi Baragonin niskat.

Baragonin isoin rooli tähän mennessä on ollut elokuvassa Godzilla, Mothra and King Ghidorah Giant monsters all out of attack. Elokuvassa Baragonille annettiin uusi taustatarina. Baragon on yksi maan kolmesta suojelijahirviöstä (toiset olivat King Ghidorah ja Mothra), joiden tehtävä on pysäyttää Godzillaksi paljastunut suuri pahuus tuhoamasta maata. Baragon on elokuvassa ensimmäinen, joka lähtee taistelemaan Godzillaa vastaan, mutta aliarvioi sen voimat, mikä oli kohtalokasta Baragonille.
DR1 (juna)

**DR1** on Riiassa Rīgas Vagonbūves Rūpnīca -tehtaassa valmistettu, alun perin neuvostoliittolainen dieselmoottorijuna. DR1:n myöhempiä versioita ovat DR1P, DR1A, DR1B ja DR1BJ. Niitä käyttävät Latvian, Liettuan, Venäjän, Ukrainan ja Valko-Venäjän rautatiet. Aiemmin myös Virossa käytettiin DR1-junia, mutta vuoden 2014 alussa ne korvattiin sveitsiläisillä Stadler Flirt -junilla.

## Kuvia

## Katso myös
*ER2
János Ranolder

**János Ranolder** (16. toukokuuta 1806 – 12. syyskuuta 1875) oli unkarilainen roomalaiskatolinen piispa. Hänet vihittiin diakoniksi 8. lokakuuta 1828 ja papiksi 17. toukokuuta 1829. Hänet valittiin 27. lokakuuta 1849 Veszprémin hiippakunnan johtoon, ja piispaksi vihkiminen seurasi 12. toukokuuta 1850. Pääkonsekraattorina toimi Ján Krstitel Scitovszky, jota avustivat Sigismondo Deáky ja György Girk. 

Ranolder osallistui Vatikaanin ensimmäiseen kirkolliskokoukseen. Hän kuoli 69-vuotiaana virassa.

## Lähteet
Paul-Maurice Choquet

**Paul-Maurice Choquet** (2. lokakuuta 1920 Montreal – 15. marraskuuta 1996) oli Haitilla toiminut kanadalainen roomalaiskatolinen piispa. Hänet vihittiin Pyhän Ristin kongregaation papiksi 24. kesäkuuta 1944 ja nimitettiin Cap-Haïtienin hiippakunnan vihkipiispaksi sekä Diospolis Inferiorin titulaaripiispaksi 6. kesäkuuta 1959. Piispaksi vihkiminen seurasi 15. syyskuuta. Pääkonsekraattorina toimi Paul-Émile Léger, jota avustivat Valérien Bélanger ja Albert François Cousineau.

Choquet osallistui Vatikaanin toiseen kirkolliskokoukseen. Hän erosi tehtävistään vihkipiispana 11. elokuuta 1967.

## Lähteet
Severino Clasen

**Severino Clasen** (s. 10. kesäkuuta 1954) on brasilialainen roomalaiskatolinen piispa. Hän kuuluu fransiskaaneihin. Hänet vihki papiksi Tito Buss 10. heinäkuuta 1982, ja hänet  nimitettiin Araçuaín hiippakunnan johtoon 11. toukokuuta 2005. Piispaksi vihkiminen seurasi 25. kesäkuuta. Pääkonsekraattorina toimi Lorenzo Baldisseri, jota avustivat Paulo Lopes de Faria ja Tito Buss.

Clasen sai 6. heinäkuuta 2011 nimityksen Caçadorin piispaksi, jonka virkaan hänet asetettiin 4. syyskuuta.

## Lähteet
FFI (täsmennyssivu)

**FFI** saattaa tarkoittaa ainakin seuraavia asioita:

* *[[Fataali familiaalinen insomnia]]* (FFI), harvinainen aivosairaus
* Final Fantasy I, videopeli
* *Forces Françaises de l'Intérieur* (FFI), Ranskan vastarintaliike toisen maailmansodan aikana
* *[[Forsvarets forskningsinstitutt]]* (FFI), Norjan puolustusvoimien tutkimuslaitos
Jesús María Cizaurre Berdonces

**Jesús María Cizaurre Berdonces** (s. 6. tammikuuta 1952 Valtierra) on Brasiliassa toimiva espanjalainen roomalaiskatolinen piispa. Hän liittyi augustinolaisiin rekollekteihin 10. syyskuuta 1972 ja sai pappisvihkimyksensä 26. kesäkuuta 1976. Hänet nimitettiin 23. helmikuuta 2000 Cametán prelaatiksi, ja piispaksi vihkiminen seurasi 7. toukokuuta. Pääkonsekraattorina toimi José Luís Azcona Hermoso, jota avustivat Jesús Moraza Ruiz de Azúa ja José Elias Chaves Júnior.

Cametán alueprelatuurista tehtiin 6. helmikuuta 2013 hiippakunta, ja Cizaurre Berdonces jatkoi sen johtamista piispana.

## Lähteet
Hermenegildo José Torres Asanza

**Hermenegildo José Torres Asanza** (s. 2. kesäkuuta 1966) on ecuadorilainen roomalaiskatolinen piispa. Hänet vihittiin papiksi Machalan hiippakuntaan 12. heinäkuuta 1992 ja nimitettiin sen vihkipiispaksi sekä Centenarian titulaaripiispaksi 30. lokakuuta 2007. Piispaksi vihkiminen seurasi 12. joulukuuta. Pääkonsekraattorina toimi Néstor Rafael Herrera Heredia, jota avustivat Giacomo Guido Ottonello ja Ángel Polivio Sánchez Loaiza.

Torres Asanza on toiminut lisäksi apostolisena hallitsijana Machalan hiippakunnassa. Hän sai nimityksen 22. lokakuuta 2012 ja erosi 20. heinäkuuta 2013.

## Lähteet
Laurent Morin

**Laurent Morin** (14. helmikuuta 1908 Montreal – 31. joulukuuta 1996) oli kanadalainen roomalaiskatolinen piispa. Hänet vihittiin papiksi Montrealin arkkihiippakuntaan 27. toukokuuta 1934 ja nimitettiin sen vihkipiispaksi sekä Arsamosatan titulaaripiispaksi 8. syyskuuta 1955. Piispaksi vihkiminen seurasi 30. lokakuuta. Pääkonsekraattorina toimi Paul-Émile Léger, jota avustivat Joseph-Conrad Chaumont ja Lawrence Patrick Whelan.

Morin sai 28. helmikuuta 1959 nimityksen Prince-Albertin piispaksi, jona hän toimi, kunnes jäi eläkkeelle 9. huhtikuuta 1983. Hän osallistui Vatikaanin toiseen kirkolliskokoukseen.

## Lähteet
Basil Cho Kyu-man

**Basil Cho Kyu-man** (; s. 8. kesäkuuta 1955) on eteläkorealainen roomalaiskatolinen piispa. Hänet vihki papiksi Soulin arkkihiippakuntaan Stephen Kim Sou-hwan 26. elokuuta 1982. Hänet nimitettiin Soulin vihkipiispaksi sekä Elephantaris in Proconsularin titulaaripiispaksi 3. tammikuuta 2006, ja piispaksi vihkiminen seurasi 25. tammikuuta. Pääkonsekraattorina toimi Nicholas Cheong Jin-suk, jota avustivat Andrew Yeom Soo-jung ja Lucas Kim Woon-hoe.

## Lähteet
Jani Rauhala

**Jani Rauhala** (s. 10. huhtikuuta 1978) on suomalainen nyrkkeilyn EM-mitalisti.

Rauhala hävisi avausottelunsa 71&nbsp;kg:n painoluokassa Budapestin MM-kilpailuissa 1997 ja Minskin EM-kilpailuissa 1998. Houstonin MM-kilpailuissa 1999 hän selviytyi toiselle kierrokselle (16 parhaan joukkoon) 75&nbsp;kg:n sarjassa. Tampereen EM-kilpailuissa 2000 hän karsiutui 71-kiloisten puolivälieräottelussa. Belfastin MM-kilpailuissa 2001 hän selviytyi toiselle kierrokselle (16 joukkoon) 75&nbsp;kg:n painoluokassa.

Rauhala sai Permin EM-kilpailuissa 2002 pronssia 75&nbsp;kg:n sarjassa. Voitettuaan puolivälieräottelussa puolalaisen Piotr Wilczewskin pistein 22–12 hän hävisi välierässä Ukrainan Oleh Maškinille 14–29. Hän sijoittui yhdellä otteluvoitolla 16 parhaan joukkoon Bangkokin 2003 MM-kilpailujen 75-kiloisten sarjassa ja Pulan 2004 EM-kilpailujen 81 kg:n painoluokassa.

Rauhala edusti seuratasolla Lahden Kalevaa. Hän voitti Suomen-mestaruuden 71&nbsp;kg:n painoluokassa 1996, 1997, 1998, 75-kiloisissa 2001, 2002 ja 2003 sekä 81&nbsp;kg:n sarjassa 2004 ja 2005.

Rauhala lopetti nyrkkeilyuransa vuonna 2005. Hän valmistui kauppatieteiden maisteriksi  Vaasan yliopistosta vuonna 2007. Häön työskentelee Cargotecilla Tampereella.

## Lähteet
Percival Caza

**Percival Caza** (13. elokuuta 1896 Saint-Anicet – 12. helmikuuta 1976) oli kanadalainen roomalaiskatolinen piispa. Hänet vihittiin papiksi Valleyfieldin hiippakuntaan 29. kesäkuuta 1922 ja nimitettiin sen vihkipiispaksi sekä Albulaen titulaaripiispaksi 7. elokuuta 1948. Piispaksi vihkiminen seurasi 19. lokakuuta. Pääkonsekraattorina toimi Ildebrando Antoniutti, jota avustivat Joseph-Conrad Chaumont ja Charles-Omer Garant. 

Caza sai 24. heinäkuuta 1955 nimityksen Valleyfieldin koadjuuttoripiispaksi, ja 22. syyskuuta 1966 hänestä tuli sen piispa. Hän osallistui Vatikaanin toiseen kirkolliskokoukseen. Hän jäi eläkkeelle 18. maaliskuuta 1969, jolloin hänet vielä nimitettiin Rotarian titulaaripiispaksi. Hän erosi titulaaripiispan arvosta 26. marraskuuta 1970.

## Lähteet
Paul Choi Duk-ki

**Paul Choi Duk-ki** (s. 15. tammikuuta 1948 Pyeongtaek) on eteläkorealainen roomalaiskatolinen piispa. Hänet vihittiin papiksi Suwonin hiippakuntaan 10. lokakuuta 1975 ja nimitettiin sen koadjuuttoripiispaksi 11. tammikuuta 1996. Piispaksi vihkiminen seurasi 22. helmikuuta. Pääkonsekraattorina toimi Angelo Kim Nam-su, jota avustivat Stephen Kim Sou-hwan ja Victorinus Youn Kong-hi. 

Choi Duk-ki sai 4. kesäkuuta 1997 nimityksen Suwonin piispaksi, jona hän toimi, kunnes erosi tehtävistään 30. maaliskuuta 2009.

## Lähteet
Kosti Rautiainen

**Kosti Rautiainen** (s. 1. toukokuuta 1987) on uransa lopettanut tohmajärveläinen pesäpalloilija, joka edusti Sotkamon Jymyä vuosina 2005-2017. Rautiainen pelasi ulkokentällä polttolinjassa ja sisäpelissä kotiuttajana. Rautiainen pelasi miesten Superpesiksen runkosarjassa 193 ottelua, joissa hän löi 132 juoksua, toi 36 juoksua ja löi 342 kärkilyöntiä. Pudotuspeleissä Rautiainen pelasi 67 ottelua, joissa hän löi 43 juoksua, toi 12 juoksua ja löi 116 kärkilyöntiä. Rautiainen pelasi ensimmäisen Itä-Länsi-ottelun Hyvinkäällä vuonna 2013. Hän toiminut tuomarina pääsarjatasolla vuodesta 2017 lähtien.

## Saavutukset
### Pelaajana
* 7 SM-kultaa: 2006, 2009, 2011, 2012, 2013, 2014, 2015
* 4 SM-hopeaa: 2007, 2008, 2016, 2017
* 2 SM-pronssia: 2005, 2010
* 2 Itä-Länsi-ottelua: 2011, 2013

## Lähteet
* http://www.pesistulokset.fi/cgi-bin/tilastot/ottelu2.py?data=24-1-7&id=23211 
* http://www.pesistulokset.fi/cgi-bin/tilastot/kooste2.py?data=22-1-4
* http://www.pesistulokset.fi/cgi-bin/tilastot/kooste2.py?data=23-1-4
* http://www.pesistulokset.fi/cgi-bin/tilastot/kooste2.py?data=21-1-4
* http://www.pesistulokset.fi/cgi-bin/tilastot/kooste2.py?data=20-1-4
* http://www.pesistulokset.fi/cgi-bin/tilastot/kooste2.py?data=19-1-4
* http://www.pesistulokset.fi/cgi-bin/tilastot/kooste2.py?data=18-1-4
* http://www.pesistulokset.fi/cgi-bin/tilastot/kooste2.py?data=17-1-4
* http://www.pesistulokset.fi/cgi-bin/tilastot/kooste2.py?data=16-1-4
* http://www.pesiksenmaailma.fi/index.php/pelaajakortit?pelaajaid=4117&view=pelaajakortti
* http://yle.fi/urheilu/sotkamon_jymy_on_jalleen_suomen_mestari/6820274

### Viitteet
Sanjayn kansallispuisto

**Sanjayn kansallispuisto** on kansallispuisto Madhya Pradeshissa, Intiassa, ja se on Keski-Intian tärkeimpiä luonnonsuojelualueita. Puisto on perustettu vuonna 1981, ja sen pinta-ala on 2&nbsp;303 neliökilometriä.

## Lähteet
Dibrugarh

**Dibrugarh** (, ) on kaupunki Intiassa, Assamin osavaltiossa. Vuonna 2011 itse kaupungissa oli 138&nbsp;661 asukasta, laajemmalla kaupunkialueella oli 154&nbsp;019 asukasta.  Se on Assamin kolmanneksi suurin kaupunki.

Dibrugarhin yliopisto on perustettu vuonna 1965.

Kaupungissa on lentokenttä ja rautatieasema.

## Lähteet

## Aiheesta muualla
Ecuador (kappale)

**Ecuador** on saksalaisen Sash!-yhtyeen kappale, jolla esiintyy myös DJ Adrian Rodriguez. Se julkaistiin vuonna 1997 kolmantena singlenä Sash!:n debyyttialbumilla *[[It's My Life – The Album]]*. Kappaleesta tuli kansainvälinen hitti ja se pääsi kahdenkymmenen parhaan joukkoon yli kymmenessä maassa. Vuonna 2007 kappaleesta julkaistiin yhtyeen *[[10th Anniversary]]* -levyltä muunneltu versio ”Ecuador Reloaded”.

Olly James teki kappaleesta uuden version vuonna 2016 antamalla sille modernin housemusiikin ilmeen. Se julkaistiin Spinnin' Recordsilla.

## Kappalelista

**UK CD1**
* 1. Ecuador (Original Radio Edit) 3:36
* 2. Ecuador (Klubbheads Mix) 6:32
* 3. Encore Une Fois (ACD Mix) 6:13
* 4. Ecuador (PowePlant Inject This Mix) 7:21
* 5. Ecuador (Eat Me Edit - Bruce Wayne Mix) 3:57
* 6. Ecuador (K-Klass Klub Mix) 8:14
* 7. Ecuador (Bruce Wayne Mix) 5:53
* 8. Ecuador (Future Breeze Mix) 5:24
* 9. Ecuador (Original 12" Mix) 5:23
* 10. Ecuador (Poweblast Dub) 7:34

**UK CD2**
* 1. Ecuador (Javi Mula & Joan Reyes Remix) 6:19
* 2. Ecuador (Will Bailey & Calvertron Remix) 6:16
* 3. Ecuador (Bad Behaviour Remix) 6:24
* 4. Ecuador (Trance Chill Out Mix) 3:22
* 5. Ecuador (DJ Lhasa Original Remix) 4:13
* 6. Ecuador (Jackhammered Beats) 5:59
* 7. Ecuador (Mark Faccini Remix) 5:37
* 8. Ecuador (Raul Rincon Remix) 7:42
* 9. Ecuador (Sagi Abitbul Electro Remix) 5:16
* 10. Ecuador (Sound DJS Remix) 2:41
* 11. Ecuador (JKPG Project Remix) 3:23

## Listasijoitukset

## Lähteet
Sanjay Gandhin kansallispuisto

**Sanjay Gandhin kansallispuisto** (aiemmin Borivalin kansallispuisto) on luonnonsuojelualue Intiassa, Mumbain pohjoispuolella. Puiston pinta-ala on vähän yli 103 neliökilometriä, ja puiston alaa on laajennettu viisi kertaa sen perustamisen jälkeen.

Puistossa tavataan 40 nisäkäslajia, 251 lintua, 38 matelijaa, 9 sammakkoeläintä sekä useita kalalajeja.


File:Leopard in Sanjay Gandhi National Park.JPG|Leopardi
File:Monkey123nationalpark.jpg|Apina
File:YG_Black_Angle_WSF_Tapena_thwaitesi.jpg|*Tapena thwaitesi*
File:Skyscrapers of Mumbai viewed from 'National Park, Borivili.jpg|Mumbain pilvenpiirtäjät näkyvät puistoon.


## Lähteet

## Aiheesta muualla
Ahmed Khan

**Ahmed Sher Khan** (s. 1. marraskuuta 1912 Intia, k. 13. maaliskuuta 1967) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.

## Lähteet
Cyril Michie

**Cyril James Michie** (s. 20. elokuuta 1900 Intia, k. 1966 Lontoo Iso-Britannia) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.

## Lähteet
Mohammed Hussain

**Sayed Muhammad Hussain** (1. lokakuuta 1911 Intia – 28. helmikuuta 1977) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.

## Lähteet
Cyclomedusa

**Cyclomedusa** oli muinainen meduusaa muistuttanut eliö joka eli prekambrin loppupuolella ediacarakaudella noin 600–550 miljoonaa vuotta sitten ennen Kambrikauden lajiräjähdystä. Sen halkaisija on ollut muutamista millimetreistä noin metriin.

Uskotaan että *Cyclomedusan* pehmeärakenteisesta elimistöstä fossilit ovat sattaneet syntyä mikrobimattoon syntyneestä painaumasta joka on säilynyt hiekasta syntyneeseen sedimenttiin. Aluksi niiden arveltiin olevan vapaasti uivia eliöitä kuten meduusat ovat nykyisin. Myöhemmin on alettu uskomaan että ne olisivat pohjassa paikallaan pysyviä eliöitä kuten merivuokot. Niiden arvellaan lisääntyneen joko jakautumalla tai kasvattamalla versoja.

Cyclomedusoja on löydetty useista paikoista ympäri maailman kuten esimerkiksi Australiasta Flinders Range -vuoriston alueelta ja Venäjätä Vienanmeren  ympäristöstä.

Sen taksonominen asema on arvoituksellinen.

## Kuvia

Tiedosto:Cyclomedusa cropped.jpg|Tietolaatikon kuvasta tehty tarkmpi kuva yksittäisestä *Cyclomedusasta*.
Tiedosto:Cyclomedusa delicata Naturalis.JPG|''Cyclomedusan' fossiili Naturalis Biodiversity Centerissä, Leiden, Alankomaat.


## Lähteet

## Aiheesta muualla
*
Baboo Nimal

**Baburao Narasappa ”Baboo” Nimal** (15. maaliskuuta 1908 Khadki Intia – 21. helmikuuta 1998) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.

## Lähteet
Parvancorina

**Parvancorina** oli esihistoriallinen eläinsuku, joka tunnetaan ediacarakaudelta noin 570 miljoonan vuoden takaa. Fossiileja on tavattu Etelä-Australiasta ja Vienanmeren alueelta. Eläinten koko oli noin 1–2,5&nbsp;cm, ne elivät meren pohjalla.

## Lähteet
Echmatocrinus

**Echmatocrinus** oli mahdollisesti nykyisiä piikkinahkaisia muistuttanut selkärangaton eläin, jonka jäännöksiä tunnetaan Burgess Shalen kambrikautisista kerrostumista noin 505 miljoonan vuoden takaa. *Echmatocrinus brachiatus* eli useiden yksilöiden ryppäissä merenpohjaan kiinnittyneenä; pisin tunnettu yksilö on hieman yli 18 senttimetrin mittainen. Lajin asema eläinkunnan sukupuussa on epäselvä, mutta sukulaisuutta niin piikkinahkaisiin kuin korallieläimiinkin on epäilty.

Lajista tunnetaan yhteensä parisen tusinaa fossiilinäytettä.

## Lähteet
Ottoia

**Ottoia** oli 500 miljoonaa vuotta sitten kambrikaudella elänyt selkärangaton eliö, joka on luettu makkaramatoihin (Priapulida). *Ottoia prolifica* oli noin 8 senttimetriä pitkä. Se oli todennäköisesti merenpohjaan kaivautuneena elänyt saalistaja.

*Ottoiaa* tavataan yleisenä ja suurimpana matona Burgess Shalen fossiiliesiintymässä. Sen kehon ympärillä olevia piikkejä oletetaan käytetyn saalistukseen. *Ottoian* fossiileista löydetyn suoliston sisällön perusteella se oli saalistaja. Se söi myös oman lajinsa yksilöitä ja oli siis kannibaali. *Ottoian* elämäntapaa ei tunneta tarkasti, mutta sen oletetaan eläneen sedimenttiin kaivamassaan tunnelissa. *Ottoiasta* on löydetty 1&nbsp;500 näytettä.


Tiedosto:Ottoia burrowing.jpg|Taiteilijan näkemys *Ottoiasta* elinympäristössään.


## Lähteet
 

## Aiheesta muualla
* 
*
Ditomopyge

**Ditomopyge** oli trilobiittisuku. Eläinten pituus oli noin 2,5-3 cm. Ne olivat nopealikkeisisä detritivoreja, eli ne söivät kuollutta kasvi- ja eläinainesta.

## Lajit
Sukuun kuului 12 lajia.
**Ditomopyge amorni* Kobayashi & Hamada 1979
**Ditomopyge bjornensis* Ormiston 1973
**Ditomopyge decurtata* Gheyselinck 1937
**Ditomopyge dereimsi* Arellano 1983
**Ditomopyge fatmii* Grant 1966
**Ditomopyge granulata* Weber 1933
**Ditomopyge kumpani* Weber 1933
**Ditomopyge meridionalis* Teichert 1944
**Ditomopyge ovalis* Gauri 1965
**Ditomopyge scitula* Meek & Worthen 1865
**Ditomopyge whitei* Pabian & Fagerstrom 1972
**Ditomopyge yampupatensis* Arellano 1983

## Lähteet
Encrinurus

**Encrinurus** oli trilobiittisuku, joka tunnetaan ajalta 472–412,3 miljoonaa vuotta sitten. Niillä oli isot silmät, ja pituutta noin 5 senttimetriä.

## Lähteet

## Aiheesta muualla
*
Phacops

***Phacops*** oli siluuri- ja devonikausilla elänyt trilobiittisuku. Niillä oli verkkosilmät jotka mahdollistivat suuren näkökentän.

Niitä löydetty Pohjois-Amerikasta, Euroopasta ja Marokosta. Aiemmin Pohjois-Amerikan laatta ja Euraasian laatta olivat yhdessä mutta laattojen erkanemisen vuoksi ne sijaitsevat nyt eri puolilla Atlanttia.

## Lähteet

## Aiheesta muualla
*
Eodalmanitina

**Eodalmanitina** oli trilobiitti, jolla oli piikki peräpäässä. Sillä oli isot silmät ja sen pituus oli noin 4 cm. *Eodalmanitina* oli nopealiikkeinen peto joka eli Ranskan, Portugalin ja Espanjan merissä ordovikikaudella.

## Lähteet
Ceratarges

***Ceratarges*** oli devonikaudella elänyt marokkolainen trilobiitti, jolla oli piikkejä. Sen pituus oli 6,6&nbsp;cm.

## Lähteet